Diari Oficial de la Generalitat Valenciana


Sumari del DOGV 9486, del 09-12-2022 (2022/11894)

ACORD de 2 de desembre de 2022, del Consell, pel qual s'autoritza incrementar el límit per a comprometre despeses plurianuals amb càrrec a la línia de subvenció de concessió directa S1264, «Rehabilitació Integral jardí música a Elda», del capítol 7 del programa 125.10, Administració local i organització territorial del Consell, adscrit a la Presidència de la Generalitat (VL 05.005/22-049).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9486

Data del DOGV
:   09-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11222


Data del document
:   02-12-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 2 de desembre de 2022, del Consell, pel qual s'autoritza incrementar el límit per a comprometre despeses plurianuals amb càrrec a la línia de subvenció de concessió directa S1264, «Rehabilitació Integral jardí música a Elda», del capítol 7 del programa 125.10, Administració local i organització territorial del Consell, adscrit a la Presidència de la Generalitat (VL 05.005/22-049). [2022/11185]  
  
El pressupost de la Presidència de la Generalitat inclou en l'annex de transferències i subvencions de capital del programa 125.10 Administració local i organització territorial del Consell, la línia de subvenció de concessió directa S1264 «Rehabilitació Integral Jardí música a Elda», amb una dotació inicial de 105.000 euros.  
En data 11 de novembre de 2021 es va subscriure el Conveni de la Generalitat, a través de la Presidència i l'Ajuntament d'Elda, pel qual es regula i instrumentalitza la subvenció nominativa per a la rehabilitació integral del Jardí de la Música d'Elda, línia S1264000 i d'acord amb les clàusules segona i novena d'aquest, l'import màxim de l'aportació de la Generalitat per a l'execució de les actuacions ascendia per a l'exercici 2021 a 245.000,00 euros i 105.000,00 euros per a l'exercici 2022 i la vigència fins al 31 de desembre de 2022.  
  
Al no haver pogut executar l'Ajuntament d'Elda les actuacions previstes, s'està tramitant una addenda al conveni a fi d'ajustar les anualitats a l'execució de les actuacions i ampliar la seua vigència perquè s'estenga fins al 31 de desembre de 2024, i queda l'anualitat 2023 en 105.000 euros i l'anualitat 2024 en 179.205 euros.  
  
Considerant els límits actuals per a comprometre despesa futura en les anualitats 2023 i 2024 i les previstes en l'addenda, per la Presidència de la Generalitat, d'acord amb el que s'estableix per l'article 40.3 de la Llei 1/2015, d'hisenda pública, del sector públic instrumental i subvencions es planteja la necessitat d'incrementar el límit quantitatiu per a adquirir compromisos en els anys 2023 i 2024 amb càrrec a la línia de subvenció de concessió directa S1264 «Rehabilitació Integral Jardí música a Elda», del capítol 7 del programa 125.10 Administració local i organització territorial del Consell.  
A aquest efecte, i en virtut del que es disposa en l'article 40.4 de la Llei 1/2015, d'hisenda pública, del sector públic instrumental i de subvencions, el consell, a proposta de la Conselleria d'Hisenda i Model Econòmic,   
  
  
ACORDA  
  
Primer i únic  
Autoritzar l'ampliació del límit quantitatiu que fixa l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa per als exercicis 2023 i 2024, amb càrrec a la línia de subvenció de concessió directa S1264 «Rehabilitació Integral Jardí música a Elda» del capítol 7 del programa 125.10 Administració local i organització territorial del Consell, d'acord amb el següent detall:  
  
Anualitat Límit actual Límit modificat  
2023 73.500,78 879.717,00  
2024 63.000,99 128.402,00  
  
  
  
València, 2 de desembre de 2022  
  
La consellera secretària,  
AITANA MAS MAS